钦定古今图书集成/历象汇编/历法典/第051卷 > 图
## 钦定古今图书集成/历象汇编/历法典/第051卷 > 图

两道距度

即二十三度三十一分三十秒之弧

为甲角之度而测他距度其法如日躔立夏节为丁即从丁向赤道作丁戊垂弧而成甲丁戊曲线直角形此形有甲角二十三度半强又有甲丁弧立夏之

经度四十五。求丁戊弧纬度，则全数十万，与甲丁弧
之正弦七○七二；若甲角之正弦三九九一五，与丁
戊弧之正弦二八二二二。查得一十六度二十三分
三十九秒，为立夏之黄赤距度，与立春、立秋、立冬之
距度皆等。盖从两分之交数，经度皆四十五也。他各
节去离二分，或左或右，经度等，则距度亦等。以此法
推黄道各经度分之纬度分，作表如后。

“反之，有太阳之纬。”求其经，如上图甲丁戊形，有甲角
丁戊弧纬而求甲丁弧，其法全数与甲角之正弦三
九九一五。若戊丁弧之馀割线三五四三八一，与甲
丁弧之馀割线一四一四二一，查得四十五度。其法
见《宗动天》本书。

“凡过极圈截黄、赤二道，有黄道所截之经度分，求截
赤道之经度分，此即《约说》所名赤道上之黄道升度
也。过极圈”者，在正球为地平，在欹球为子午圈、时圈
等。

如左图，乙、甲、丙如前，若正球。〈赤道过天顶〉则己戊丁弧为
地平，己丁庚其子午圈，己为北极，庚为南极，甲戊丁